മൂന്ന് ദിവസവും കനത്ത മഴ സര്വ്വകലാശാല പരീക്ഷകള് മാറ്റിവെച്ചു Begin typing your search... X സംസ്ഥാനത്ത് ഇന്നു മുതല് അതിശക്തമായ മഴ ഉണ്ടാകുമെന്ന് കേന്ദ്ര കാലാവസ്ഥ നിരീക്ഷണ വിഭാഗത്തിന്റെ മുന്നറിയിപ്പ്. കാസര്ഗോഡ്, ആലപ്പുഴ, കൊല്ലം ഒഴികെ 11 ജില്ലകളില് ഇന്നും നാളെയും ഓറഞ്ച് അലര്ട്ട് പ്രഖ്യാപിച്ചിട്ടുണ്ട്. മഴ മുന്നറിയിപ്പിന്റെ പശ്ചാത്തലത്തില് സര്വ്വകലാശാലകളില് ഇന്ന് മുതല് നടക്കേണ്ടിയിരുന്ന പരീക്ഷകള് മാറ്റി വെച്ചു. കേരള,കൊച്ചി, കാലിക്കറ്റ് സര്വ്വകലാശാലകള് ഇന്ന് മുതല് 23 വരെയുളള പരീക്ഷകളും, കണ്ണൂര് സര്വ്വകലാശാല ഇന്ന് മുതല് 22 വരെയുളള പരീക്ഷകളും മാറ്റി. ആരോഗ്യ സര്വ്വകലാശാല ഇന്നത്തെ പരീക്ഷകള്, നാളെ തുടങ്ങാനിരുന്ന കുഫോസ് പിജി സ്പോട്ട് അഡ്മിഷന്, നാളെ നടക്കേണ്ടിയിരുന്ന് ഫൈന് ആര്ട്സ് പരീക്ഷയും എന്നിവയും മാറ്റിവെച്ചിട്ടുണ്ട്. ഉന്നത വിദ്യാഭ്യാസ സ്ഥാപനങ്ങള്ക്ക് ശനി വരെ അവധി പ്രഖ്യാപിച്ചിട്ടുണ്ട്. മഴക്കൊപ്പം ശക്തമായ കാറ്റും ഇടിമിന്നലും ഉണ്ടാകുമെന്നും കാലാവസ്ഥാ വിഭാഗത്തിന്റെ മുന്നറിയിപ്പില് ചൂണ്ടിക്കാട്ടുന്നുണ്ട്. മൂന്നു ദിവസം മഴ തുടരുമെന്നാണ് കാലാവസ്ഥാ വിഭാഗം പറയുന്നത്. അതേസമയം അറബിക്കടലില് ശക്തമായ തിരമാലകള് ഉണ്ടാകുമെന്ന് സമുദ്ര സ്ഥിതി പഠന ഗവേഷണ കേന്ദ്രം മുന്നറിയിപ്പ് നല്കിയിട്ടുണ്ട് . ദുരന്തസാധ്യത കണക്കിലെടുത്ത് മലയോര മേഖലകളില് അതീവ ജാഗ്രത പുലര്ത്തണമെന്ന് മുഖ്യമന്ത്രി പിണറായി വിജയന് ആവശ്യപ്പെട്ടു. ഇന്ന് തിരുവനന്തപുരം, പത്തനംതിട്ട, കോട്ടയം, എറണാകുളം, ഇടുക്കി, തൃശൂര്, പാലക്കാട്, മലപ്പുറം, കോഴിക്കോട് വയനാട്, കണ്ണൂര് എന്നീ ജില്ലകളിലും ഒക്ടോബര് 21 ന് കണ്ണൂര്, കാസര്കോഡ് ജില്ലകള് ഒഴികെ മുഴുവന് ജില്ലകളിലും കേന്ദ്ര കാലാവസ്ഥ വകുപ്പ് ഓറഞ്ച് അലര്ട്ട് പ്രഖ്യാപിച്ചിട്ടുണ്ട്. നിലവിലുള്ള സൂചന പ്രകാരം അതിശക്തമായ മഴ കൂടുതലായും കേരളത്തിന്റെ കിഴക്കന് മലയോര മേഖലയിലും പശ്ചിമഘട്ട മേഖലയിലുമായിരിക്കും കേന്ദ്രീകരിക്കുക. അതുകൊണ്ടുതന്നെ സംസ്ഥാനത്തെ ഉരുള്പൊട്ടല് സാധ്യത മേഖയിലാകെ സംസ്ഥാന ദുരന്ത നിവാരണ അതോറിറ്റി അതീവ ജാഗ്രതാ നിര്ദേശം പുറപ്പെടുവിച്ചിട്ടുണ്ട്. ഉരുള്പൊട്ടല്, മണ്ണിടിച്ചില്, വെള്ളപ്പൊക്ക സാധ്യതയുള്ള പ്രദേശങ്ങളിലെല്ലാം തന്നെ റവന്യൂ വകുപ്പും തദ്ദേശ സ്ഥാപനങ്ങളും ചേര്ന്ന് ക്യാമ്ബുകള് തയ്യാറാക്കേണ്ടതും ഈ വിവരം പൊതുജനങ്ങളെ അറിയിക്കേണ്ടതുമാണ്. പൊതുജനങ്ങള് തങ്ങളുടെ പ്രദേശത്തെ ക്യാമ്ബുകളുടെ വിവരം മനസ്സിലാക്കുകയും മഴ ശക്തിപ്പെടുന്ന ഉടനെ തന്നെ ക്യാമ്ബുകളിലേക്കോ മറ്റ് സുരക്ഷിത സ്ഥാനത്തേക്കോ മാറുകയും വേണം. അപകട സാധ്യതയുള്ള വീടുകളില് അധിവസിക്കുന്നവര് എമര്ജന്സി കിറ്റ് തയ്യാറാക്കി വെക്കണം. മഴ ശക്തിപ്പെടുന്ന സാഹചര്യത്തില് ഉടനടി മാറേണ്ടതുമാണ്. പകല് സമയത്ത് മഴ മാറി നില്ക്കുന്നത് കൊണ്ട് അമിതമായ ആത്മവിശ്വാസം ദുരന്ത സാധ്യത പ്രദേശങ്ങളിലുള്ള ജനങ്ങളോ ഉദ്യോഗസ്ഥരോ കാണിക്കാന് പാടുള്ളതല്ല. കാലാവസ്ഥ മുന്നറിയിപ്പില് മാറ്റങ്ങള് വരാവുന്നതും ചിലപ്പോള് തെറ്റുകള് സംഭവിക്കാവുന്നതുമാണ്. അതുകൊണ്ട് ദുരന്ത നിവാരണ അതോറിറ്റി പ്രഖ്യാപിക്കുന്ന അതീവ ജാഗ്രത നിര്ദേശം പിന്വലിക്കുന്നത് വരെ സുരക്ഷാ മാര്ഗ നിര്ദേശങ്ങള് കര്ശനമായി പാലിക്കേണ്ടതാണെന്ന് മുഖ്യമന്ത്രി പറഞ്ഞു. TAGS: Popular X TAGS: